

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**KLASA: 400-01/22-01/7**

**URBROJ: 2186-3-02-22-1**

**Cestica, 11.04.2022.**

Na temelju članka 82. Stavak 2. Pravilnika o proračunskom računovodstvu i računskom planu (NN 124/14, 115/15, 87/16, 3/18 i 126/19) i članka 28. Statuta Općine Cestica (Službeni vjesnik Varaždinske županije 13/21), Općinsko vijeće Općine Cestica na svojoj 7. sjednici održanoj dana 11. travnja 2022. godine donosi

**ODLUKU**

**o pokriću manjka prihoda i primitaka za 2021. godinu**

**Članak 1.**

Ovom odlukom utvrđuje se rezultat poslovanja, raspodjela rezultata te način pokrića manjka prihoda i primitaka iskazanog u financijskim izvještajima o izvršenju Proračuna Općine Cestica za 2021. godinu, u iznosu od 5.240.185,75 kuna.

**Članak 2.**

 Općina Cestica na dan 31. prosinca 2021. godine u svojim poslovnim knjigama ima iskazana slijedeća stanja viškova, odnosno manjkova prihoda: višak prihoda poslovanja 1.197.395,52 kune, manjak primitaka od financijske imovine 790.816,32 kune, manjak prihoda od nefinancijske imovine 1.654.080,92 kune.

 Preneseni rezultat iz 2020. godine iznosi od -**3.992.684,03** kune.

**Članak 3.**

Ostvareni višak prihoda poslovanja u iznosu od 1.197.395,52 kune raspodjeljuje se za pokriće iskazanog manjka prihoda od financijske i nefinancijske imovine u iznosu od **-2.444.897,24** kune, te manjak za 2021. godinu iznosi **-5.240.185,75** kuna.

**Članak 4.**

Rezultat poslovanja tekuće godine pribraja se s rezultatom poslovanja prethodnih godina što čini ukupan rezultat poslovanja Općine Cestica na dana 31.12.2021. godine u iznosu od **-5.240.185,75** kuna.

**Članak 5.**

 Proračunski manjak Općine Cestica u iznosu od **-5.240.185,75** kuna uvrstiti će se u Izmjene i dopune Proračuna Općine Cestica za 2022. godinu i pokriti će se iz prihoda i primitaka ostvarenih u 2022. godini.

**Članak 6.**

 Odluka o pokriću manjka prihoda i primitaka za 2021. godinu stupa na snagu osmog dana o dana objave u Službenom vjesniku Varaždinske županije.

Predsjednik Općinskog vijeća:

Darko Majhen, mag.pol.